laion/Wikipedia-Exotic huggingface dataset:
שדרת האקליפטוסים בבוסתן הגליל

שדרת האקליפטוסים בבוסתן הגליל היא שדרת אקליפטוסים משני צידי דרך ביישוב בוסתן הגליל שבצפון ישראל, הכלולה ברשימת אתרי המורשת של המועצה לשימור אתרים. השדרה נמצאת תחת אחריותה של הקרן הקיימת לישראל. שדרת האקליפטוסים הובילה בימי המנדט הבריטי למחנה בריטי שנקרא מחנה "סידני סמית" (Sidney Smith Barracks), על שמו של האדמירל ויליאם סידני סמית. ב-14 ביולי 1941, נחתם במחנה הסכם כניעת כוחות וישי הצרפתיים שישבו בסוריה ובלבנון לכוחות הבריטים ובעלי בריתם, הסכם הידוע בשם "הסכם שביתת הנשק של סאנט-ג'יין (עכו)" (Armistice of Saint Jean d`Acre). עם בנייתו של היישוב בוסתן הגליל על שטח המחנה, החלו במאמץ משותף ביישוב לשמר את השדרה[דרוש מקור]. באוקטובר 2012 נכרתו 14 עצים בשדרה, לאור בניית רכבת באזור. שלט הסבר על שדרת האקליפטוסים של המועצה לשימור אתרי מורשת בישראל צילום אוויר של השדרה והסבר עליה רותם כבסה, הסוף של האקליפטוסים בשדרה ההיסטורית, באתר Blinker - חדשות מקומיות, ‏25.10.2012 ערך זה הוא קצרמר בנושא גאוגרפיה של ישראל ובנושא היסטוריה. אתם מוזמנים לתרום לוויקיפדיה ולהרחיב אותו.
הר ברטלט (אנטארקטיקה, ארץ אנדרבי)

הר ברטלט (באנגלית: Mount Bartlett) הוא הר בהרי טולה בארץ אנדרבי, שבאנטארקטיקה. ההר ממוקם 6 קילומטרים דרומית - מזרחית מהר סטורר. הרכס מופה מתצלומי אוויר שצולמו ממטוסי משלחת החקר האנטארקטית הלאומית של אוסטרליה בשנים 1956 ו-1957. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של א. ג'י. ברטלט (A.J. Bartlett), שהיה חבר בצוות אוניית המחקר "דיסקברי" אשר שימשה את משלחת החקר הבריטית, אוסטרלית וניו זילנדית לאנטארקטיקה במחקרה בין השנים 1929–1931. הר ברטלט באתר הסקר הגאולוגי של ארצות הברית הר ברטלט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
Rock 'n' Roll Circus

Rock 'n' Roll Circus הוא אלבום האולפן האחד-עשר של הזמרת היפנית איומי האמאסאקי. האלבום יצא לאור ב־14 באפריל 2010, על ידי חברת התקליטים Avex Trax. הוא גם יצא קצת יותר משנה לאחר אלבומה מ-2009, Next Level. Rock 'n' Roll Circus מציין את האלבום האחד-עשר ברציפות של האמאסאקי, שהופק במלואו על ידי המפיק והמנהל היפני מקס מאטסורה(אנ'), בעוד שהיא תורמת לאלבום כסולנית הראשית, זמרת רקע וכותבת המילים לכל השירים. האלבום מוקלט ביפנית עם ביטויים קלים באנגלית, Rock 'n' Roll Circus הוא אלבום רוק עם אלמנטים מוזיקליים רבים כמו אלקטרופופ, ג'י-פופ, רוק, בלדת פופ ומוזיקת דאנס. האלבום הוקלט ביפן ובבריטניה, מה שהפך אותו לאלבום הראשון של האמאסאקי שהוקלט מחוץ לארץ מולדתה. ייצור נוסף טופל בארצות הברית ובשתי המדינות הקודמות. חמישה פורמטים שונים יצאו לאור כדי לקדם את האלבום: CD עצמאי, צרור CD ו-DVD, ערכת קופסאות במהדורה מוגבלת, פלייבוט במהדורה מוגבלת, והפצה דיגיטלית ברחבי העולם. שתי יצירות אמנות שונות הוצאו לשרוול הכריכה של האלבום; לאחד יש את האמאסאקי בתוך תיבת טלפון, בעוד שבשרוול השני יש מקרוב את פניה של האמאסאקי. עם יציאת האלבום הוא נפגש עם ביקורות מעורבות לטובה מצד מבקרי המוזיקה. המבקרים שיבחו את גישת האלבום למוזיקת רוק, לצד הערעור המסחרי שלו ועקביות המוזיקה. עם זאת, חלקם ציינו את היעדר המסירה הרגשית במילותיה של האמאסאקי, תוך ביקורת על הבלדות וההפקה של האלבום. האלבום נרשם על ידי כמה מבקרים כאחד האלבומים הטובים ביותר לשנת 2010. באופן מסחרי, האלבום היה להצלחה. זה הפך לאלבום העשירי של האמאסאקי והגיע למקום הראשון במדרג האלבומים היפניים של אוריקון, וזכה בתקליט פלטינה על ידי התאחדות ענף ההקלטות ביפן (RIAJ) למכירות של 250,000 יחידות. האלבום הגיע לדירוג האלבומים של דרום קוריאה והופיע במפת אלבומי ה-G-Music של טייוואן. שני סינגלים יצאו לאור מהאלבום, כולל פרסומי מכירות אחד. הסינגל המוביל שלה בצד "זריחה / שקיעה (Love Is All)" זכה להצלחה מסחרית, והגיע למקום הראשון בתרשים הסינגלים של אוריקון היפני והשני במצעד 100 Hot Japan. הסינגל שני והסופי מצד השני, "הייתם ... / בלדה", זכו להצלחה מסחרית; הם הגיעו למקום הראשון בתרשים הסינגלים של אוריקון היפני ו-14 במצעד 100 Hot Japan. סינגל הפרסום היחיד של האלבום, "מיקרופון", הגיע למקום 33 בתרשים המסלול הדיגיטלי של RIAJ. כמה רצועות אלבום נוספות, המוצגות במצעדים המוסמכים ביפן. האמאסאקי קידמה את האלבום בסיבוב ההופעות שלה בסרט רוקנרול בקרקס לשנת 2010. מידע על האלבום Rock 'n' Roll Circus באתר MusicBrainz האלבום Rock 'n' Roll Circus באתר Discogs New Ayumi Hamasaki Album and Live DVD, JaME, ‏2010-03-08 Max Matsuura, Discogs (באנגלית) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
הר ברטלט

האם התכוונתם ל... הר ברטלט (אנטארקטיקה, ארץ אנדרבי) – הר בהרי טולה בארץ אנדרבי שבאנטארקטיקה הר ברטלט (אנטארקטיקה, שטח חסות רוס) – הר בשטח חסות רוס שבאנטארקטיקה הר ברטלט (אוסטרליה) – הר במדינת אוסטרליה המערבית שבאוסטרליה הר ברטלט (קנדה) – הר בטריטוריית יוקון שבקנדה
הכנסייה באלוני אבא

הכנסייה באלוני אבא היא כנסייה אוונגלית(אנ') השוכנת במרכז המושב אלוני אבא. הכנסייה הוקמה בשנת 1916, בידי תושבי המושבה הטמפלרית ולדהיים, לאחר שחלק מהטמפלרים שבו אל חיק הכנסייה הלותרנית. במהלך מלחמת העולם השנייה הביעו הטמפלרים את תמיכם בשלטונו של היטלר ובגרמניה הנאצית. הבריטים חששו שיפעלו נגדם צבאית מתוך תמיכה זו, וגירשו את הטמפלרים מהארץ. רוב הטמפלרים גורשו לאוסטרליה והשאר לאירופה ולאסיה. המקום שימש ככנסייה עד סוף שנות החמישים, עם גירוש אחרוני הטמפלרים. באפריל 1948 נכבשה המושבה בידי מתיישבים יהודים. לאחר הקמת המושב אלוני אבא בשנת 1955 שופצה הכנסייה. המבנה שימש כבית תרבות מאותה שנה ועד לשנת 1971 ולאחר מכן נזנח והפך למרכז בילוי בעבור בני נוער. בשנת 2011 הוחלט לשפץ את המבנה ולהכשירו כמקום לעריכת הופעות וקונצרטים. ההחלטה לשפץ את הכנסייה זכתה לברכת שגריר גרמניה בישראל. הכנסייה עוצבה בסגנון נאו-גותי, והאבנים להקמתה נחצבו בנחל ציפורי. מדיה וקבצים בנושא הכנסייה באלוני אבא בוויקישיתוף שימור הכנסייה באלוני אבא, Facebook קובי פליישמן, אלוני אבא ובית לחם הגלילית, למטייל הכנסייה באלוני אבא, ברשת החברתית פייסבוק הכנסייה "הטמפלרית" באלוני אבא תשוקם בסיוע גרמניה יוצאים לסיור: בעקבות הטמפלרים של הגליל הכנסייה האוונגלית באלוני אבא היסטוריה באלוני אבא: מתחילים לשקם את הכנסייה הטמפלרית הוותיקה ביישוב ישו לא גר יותר באלוני אבא
אליזבת קורטרייט מונרו

אליזבת קורטרייט מונרו (באנגלית: Elizabeth Kortright Monroe;‏ 30 ביוני 1768 – 23 בספטמבר 1830) הייתה הגברת הראשונה של ארצות הברית ואשת נשיא ארצות הברית ג'יימס מונרו. מוצאה של אליזבת מונרו ממשפחה ותיקה ממדינת ניו יורק ששורשיה עוד בהתיישבות ההולנדית ניו אמסטרדם. היא נישאה למונרו בהיותה בת 17 (מונרו היה עורך דין בן 27). כאשר מונרו היה בתפקיד שגריר ארצות הברית בארמון ורסאי במהלך המהפכה הצרפתית השתמשה אליזבת מונרו בקשריה והצילה את חיי מאדאם דה לה פאייט – אשת המרקיז דה לה פאייט. החתונה של בתם של אליזבת וג'יימס – מריה הסטר מונרו לסמיואל ל. גוברנור הייתה החתונה הראשונה שנערכה בבית הלבן. לאחר החתונה הורע מצבה הבריאותי של אליזבת והיא מיעטה להשתתף באירועים רשמיים, ועל כן נחשבה בקרב "החברה הגבוהה" של וושינגטון כ"סנובית". אליזבת נפטרה ב-23 בספטמבר 1830 בגיל 62 בביתה "אואק היל" (Oak Hill) ונקברה בבית הקברות הוליווד בריצ'מונד שבווירג'יניה. מדיה וקבצים בנושא אליזבת קורטרייט מונרו בוויקישיתוף ביוגרפיה באתר הבית הלבן. אליזבת מונרו בספריית הגברות הראשונות אליזבת קורטרייט מונרו, באתר "Find a Grave" (באנגלית) אליזבת קורטרייט מונרו, באתר אנציקלופדיה בריטניקה (באנגלית)
וינסנט בואנו

וינסנט בואנו (נולד ב-10 בדצמבר 1985), הוא זמר פיליפיני יליד אוסטריה, שבסיסו באוסטריה ובפיליפינים. בואנו היה אמור לייצג את אוסטריה בתחרות האירוויזיון 2020 ברוטרדם שבהולנד עם השיר "Alive", אך ב-18 במרץ 2020 הוחלט לבטל את האירוויזיון. במקום זאת, הוא ייצג את המדינה באירוויזיון 2021, עם השיר "Amen". ב-20 במאי 2021, בואנו ביצע את השיר בחצי הגמר השני של התחרות וכשל בניסיונו להעפיל לגמר, לאחר שזכה במקום ה-12 עם 66 נקודות. מדיה וקבצים בנושא וינסנט בואנו בוויקישיתוף אתר האינטרנט הרשמי של וינסנט בואנו (באנגלית) וינסנט בואנו, ברשת החברתית פייסבוק וינסנט בואנו, ברשת החברתית אקס (טוויטר) וינסנט בואנו, ברשת החברתית אינסטגרם וינסנט בואנו, ברשת החברתית טיקטוק וינסנט בואנו, סרטונים בערוץ היוטיוב וינסנט בואנו, במסד הנתונים הקולנועיים IMDb (באנגלית) וינסנט בואנו, באתר אפל מיוזיק (באנגלית) וינסנט בואנו, באתר ספוטיפיי וינסנט בואנו, באתר סאונדקלאוד (באנגלית) וינסנט בואנו, באתר Last.fm (באנגלית) וינסנט בואנו, באתר AllMusic (באנגלית) וינסנט בואנו, באתר MusicBrainz (באנגלית) וינסנט בואנו, באתר דיזר וינסנט בואנו, באתר Discogs (באנגלית) וינסנט בואנו, באתר Genius "Austria picks Vincent Bueno for Rotterdam 2020". 12 בדצמבר 2019. נבדק ב-12 בדצמבר 2019. {{cite web}}: (עזרה) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
בתי מילנר

בתי מילנר (בשמם המלא: בתי שלמה מילנר; לעיתים בתי שלמה. שמה הרשמי: אגודת שלמה) היא שכונה ירושלמית ותיקה, שכונת חצר ליד בתי אונגרין. נבנתה על ידי שלמה מילנר, חלוץ תעשיית הטחינה בישראל, ונושאת את שמו. בשנת ה'תרנ"ב, 1892, הונח היסוד לשכונה עם יסוד "אגודת שלמה", בידי שלמה מילנר, סוחר ותעשיין ביישוב, יליד מרמורש שברומניה. האגודה רכשה מגרש שעליו התקיים בעבר בית חרושת לייצור מרצפות ממלט, של יעקב מן, סמוך לבתי אונגרין ועליו הונחה אבן הפינה לשכונה החדשה. נבנו בשכונה שלושים וחמש דירות, שנמכרו לעניים במחירים נמוכים, במסגרת כולל מרמורש. מלבד בית הכנסת שנוסד בשכונה, הוקדשה בידי האגודה דירה אחת להכנסת אורחים ולמגורי מעוטי יכולת. השכונה נחנכה ב-1898. ביוני 1928 נשרפו ארבעה בתים בחצר בתי מילנר בשל שרפה שפרצה בליל שבת. בשכונה שכנו בית הכנסת "ישועת ישראל" של חסידי ויז'ניץ ובו כולל מרמורוש-ויז'ניץ, ישיבת תפארת צבי וישיבת מיר באחד מגלגוליה הראשונים בירושלים. בין תושביה: האדמו"ר רבי גדליה משה גולדמן מחסידות זוויהל בשנותיו הראשונות בארץ ישראל. השכונה נחשבת לצפופה במיוחד ונכללה באזורי ההריסה המנדטוריים משנת 1944, אזורים שבשל הצפיפות בהם (בדרך כלל בנייה על יותר מ-90% משטח המגרש) נאסר באופן גורף לבצע בהם כל שינוי או תוספת בנייה, למעט שיפורים סניטריים. הוראה שנאכפה בידי הוועדה המקומית לבנין ערים גם לאחר קום המדינה. במלחמת העצמאות עמדה השכונה בקו החזית, מול מעבר מנדלבאום, אולם לא ננטשה בידי תושביה למרות ירי הצלפים הבלתי פוסק אל השכונה. השכונה נחשבת חלק משכונת מאה שערים רבתי, ומבחינה מנהלית היא חלק מתת-רובע 082 (גאולה ומאה שערים). שבתי זכריה, ירושלים של מטה, ירושלים תשס"ג, פרק כד: שכונת בתי מילנר, עמ' 139–142. בנימין קלוגר, ירושלים שכונות סביב לה : השכונות מחוץ לחומה [...] יסודן ומפעלן [...] בצירוף פנקסי התקנות, ירושלים תשל"ט. אגודת שלמה תרנ"ב: בתי מילנר, עמ' 97. אלונה ורדי (עורכת), מדריך ישראל החדש, כרך 12: ירושלים, עמ' 98. יהושע בן-אריה, ‏עיר בראי תקופה - ירושלים החדשה בראשיתה, ירושלים: הוצאת יד יצחק בן-צבי, 1979, באתר "כותר", עמ' 264–265. מובאת אצל יהושע בן-אריה, להלן "קישורים חיצוניים". תדהר, ב, עמ' 733. חיים המבורגר, שלושה עולמות, ג, עמ' מב. דליקה, הארץ, 17 ביוני 1928. מוסדות הישוב הישן, דואר היום, 5 ביוני 1931. גולדמן, יסוד צדיק, ירושלים תשע"א, עמ' רנו. זאב אפלבוים, בוטלו חוקי הבניה הבריטיים, חרות, 29 ביולי 1952. שבתי זכריה, להלן "לקריאה נוספת".
אם הייתי שר לך – שרים יגאל בשן

אם הייתי שר לך הוא אלבום מחווה של תחנת הרדיו הישראלית כאן גימל בשיתוף חברת התקליטים "ארומה מיוזיק" לזמר יגאל בשן, לציון שנה לפטירתו. האלבום כולל גרסאות כיסוי לשיריו של בשן המבוצעות על ידי אמנים שונים, שעם חלקם אף שיתף בשן פעולה. כל השירים באלבום עובדו והופקו על ידי גיא ויהל. איתך - יצא לאור ב-18 באוגוסט 2019, כסינגל הראשון מהאלבום, השיר מבוצע על ידי שלומי שבת, נכתב במקור על ידי יגאל בשן והולחן על ידי יורם צדוק. ודוד יפה עיניים - יצא לאור ב-11 בנובמבר 2019, כסינגל השני מהאלבום, השיר מבוצע על ידי A-WA, נכתב במקור על ידי דורי בן זאב והולחן על ידי מתתיהו שלם. סיוון - יצא לאור ב-9 בדצמבר 2019, ביחד עם כל האלבום ביום השנה למותו של בשן, כסינגל השלישי מהאלבום. השיר מבוצע על ידי עידן עמדי, נכתב במקור על ידי שמוליק צ'יזיק והולחן על ידי יגאל בשן. יש לי ציפור קטנה בלב - יצא לאור ב-22 בדצמבר 2019, כסינגל הרביעי מתוך האלבום, השיר מבוצע על ידי נועה קירל, נכתב במקור על ידי יגאל בשן ויוסי בנאי והולחן על ידי יגאל בשן. קפה אצל ברטה - יצא לאור ב-3 בפברואר 2020, כסינגל החמישי מתוך האלבום, השיר מבוצע על ידי איתי לוי, נכתב במקור על ידי אהוד מנור והולחן על ידי נתן כהן. אם הייתי שר לך: שרים יגאל בשן by Various Artists (באנגלית בריטית), 2019-12-10, נבדק ב-2023-09-27
זרעית (סרט, 1964)

זרעית (ברוסית: Жаворонок) היא דרמה קולנועית עלילתית סובייטית בשחור-לבן, שהופקה על ידי אולפן הקולנוע Lenfilm בשנת 1964 על ידי הבמאים ניקיטה קוריחין ולאוניד מנאקר. בכורת הסרט בברית המועצות על המסכים התקיימה ב-1 במאי 1965 ושודר בטלוויזיה המרכזית באוגוסט של אותה שנה. הסרט גם היה מועמד לפסטיבל קאן לאותה שנה. הכתוביות במבוא הפתיחה טוענות שהסרט מבוסס על עובדות אמיתיות. העלילה מתרחשת בעורפה העמוק של גרמניה הנאצית ב-22 ביוני 1942. כדי לשפר את טווח ירי ודיוקם של תותחי הנ"ט שלהם משתמשים הגרמנים בטנקי שלל שנתפסו מהצבא האדום כ"מטרות חיות". "צוותי המוות" של הטנקים מאוישים על ידי שבויי מלחמה ואזרחים ממחנות ריכוז. הסרט מספר על הבריחה מהשבי של אחד מצוותים שכאלה של טנק ה-T-34, בשליטת הנהג איוון, שריונר שמוצאו לא ידוע. צוות של שלושה חיילי הצבא האדום ולוחם במחתרת הצרפתית פורצים את עורף האויב לשדה התעופה, הם פוגשים נשים סובייטיות שנמלטו מעבודות כפייה והשמידו גדוד של הצבא הגרמני בדרכן. הם עוברים בעיירה גרמנית ומחדירים פחד בתושביה, אשר ציפו לניצחון מוקדם במלחמה, הצוות מייצר בירה והורס את האנדרטה לאביר הטווטוני הניצבת בה. מאוחר יותר, בהתנגשות עם הגרמנים, מת הצרפתי מפיצוץ מטען, ומאחוריו שני אנשי הצוות האחרים שיצאו מהטנק. הניצול האחרון, איוון, מת מקליע של צלף גרמני לאחר שנחלץ מהטנק לפני שלעיני הגרמנים הציל את חייו של ילד גרמני קטן שחצה את הכביש. צוות T-34: ויאצ'סלב גורנקוב - איוון גנאדי יוכטין - פיוטר ולרי פוגורלצב - אלכסיי ולנטינס סקולמה - הצרפתי קצינים וחיילים גרמנים: ברונו אויה - אובר-שטורמפיהרר ארווין הבל - שטורמפיהרר קארל ג'ניס קטלאפ - אלוף-משנה גרמני המפקח על מבחן הטנק היינו מנדרי - מפקד המשטרה החשאית (שירותי ביטחון), שטנדרטנפיהרר גונאר פלאסן - חייל אס אס גרמני אולב טין - מהנדס צבאי בבגדים אזרחיים בשטח האימונים סרגיי אורלוב, תסריטאי הסרט, למד על סיפור זה באחד הגיליונות של "קומסומולסקאיה פרבדה". נאמר בו, כי בגרמניה המזרחית סיפרו על טנקיסטים רוסים שנלכדו במהלך בדיקות של נשק גרמני חודר השריון. הם נמלטו מטווח הירי באמצעות טנק T-34. T-34 (סרט) "זרעית", במסד הנתונים הקולנועיים IMDb (באנגלית) "זרעית", באתר AllMovie (באנגלית) "זרעית", במסד הנתונים הקולנועיים KinoPoisk (ברוסית) "זרעית", באתר לנפילם (ברוסית) Javoronok на сайте www.festival-cannes.com.
גאוגרפיה אסטרטגית

גאוגרפיה אסטרטגית הוא ענף של גאוגרפיה אנושית (להבדיל: "גאואסטרטגיה" הקשור אל המחקר הפוליטי) המתעסק אל בקרה או אל גישה לאזורים מרחביים המשפיעים על ביטחונם ושגשוגם של מדינות ועל אזורים מרחביים הנוגעים לשינוי גאוגרפי-אסטרטגי לגבי אופי הצרכים או הפיתוח האנושיים. תחום זה הוא כשלעצמו יותר מתעסק באופי המחקר הכללי יותר בגאוגרפיה ופחות באופן הלימוד והעיון. תחום זה של גאוגרפיה קשור גם אל ענפים אחרים במקצוע כגון: גאוגרפיה פיזית, גאוגרפיה כלכלית, גאוגרפיה עירונית, גאוגרפיה חברתית, גאוגרפיה פוליטית, וגאוגרפיה צבאית. גאוגרפיה אסטרטגית כללית גאוגרפיה אסטרטגית צבאית גאוגרפיה אסטרטגית עסקית גאוגרפיה אסטרטגית לאומית אסטרטגית אזורית או מחקרים במדינה אסטרטגית גאוגרפיה אסטרטגית גלובלית גאוגרפיה ימית אסטרטגית. מעצמת-על ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
הלטיכוזאורוס

הלטיכוזאורוס (שם מדעי: Halticosaurus; מילולית: "לטאה טובה בקפיצה/זריזה") הוא סוג של דינוזאור תרופוד קדום, אשר חי בסוף הטריאס שלפני 208 מיליון שנה. המאובנים שלו התגלו בבוואריה שבגרמניה והוגדרו בשנת 1952. במקור הוא נחשב למין של הדינוזאור ליליינשטרנוס, אך הופרד על פי מספר הבדלים ביניהם. סוג זה כולל מין יחיד - Halticosaurus longotarsus שגם היה היחיד במשפחתו. חלק מהחוקרים רואים בו טקסון מוטל בספק. המאובנים שלו כללו שרידים חלקיים של עצמות זנב, לסת ושיניים ומספר חוליות ועצם הזרוע. אורך הגולגולת הגיע ל-45 סנטימטרים, כך שאורך כל הגוף הגיע לחמישה מטרים, מה שעושה אותו לטורף גדול יחסית לתקופתו והוא היה בעל מבנה רגליים חזקות ורגליים קדמיות קצרות יחסית. המאובנים שלו התערבבו עם אלה של פלטאוזאורוסים אשר חיו בסמוך אליו. דינוזאור זה נחשב לחריג, וחלק מהחוקרים סבורים שהיה קרוב לצלופיזיים שגם הם חיו בטריאס. אחרים דווקא מניחים שהוא לא היה דינוזאור אמיתי אלא ארכוזאור דו-רגלי הדומה לתנין, כמו הסלטופוסוכוס. ואולם כיום מרבית החוקרים רואים בו דינוזאור אמיתי הקרוב לליליינשטרנוס ונמצא בדרך שבין הצלופיזיים לתרופודים המפותחים יותר, הטטנורים.
בהרט רטנה

בהרט רטנה (בהינדית: भारत रत्न; בתרגום חופשי: תכשיט הודו או פנינת הודו) הוא עיטור כבוד אזרחי הגבוה ביותר שניתן לאזרח בהודו. העיטור, אשר נוסד ב-2 ביוני 1954, מוענק כהוקרה על "תרומה יוצאת דופן למען הכלל" של אזרח, לרוב בתחום האמנות, הספרות והמדע, ללא הבדל דת, גזע, עיסוק או מין. מועמדים לפרס נבחרים על ידי ראש ממשלת הודו, ושמותיהם מועברים לנשיא הודו, אשר מעניק את העיטור. מדי שנה נבחרים שלושה מועמדים לכל היותר לזכות בתואר. אטאל ביהארי ואג'פאיי בהימרו רמג'י אמבדקאר ביסמילה חאן ונקאטה רמאן סרוופלי רדהקרישנן ראווי שנקר מדיה וקבצים בנושא בהרט רטנה בוויקישיתוף ערך זה הוא קצרמר בנושא הודו. אתם מוזמנים לתרום לוויקיפדיה ולהרחיב אותו.
Eight Days a Week

Eight Days a Week (בעברית: שמונה ימים בשבוע) הוא שיר של להקת הרוק הבריטית הביטלס. הוא נכתב על ידי ג'ון לנון ופול מקרטני, ונכלל באלבומם Beatles for Sale, שיצא ב-4 בדצמבר 1964. בארצות הברית, השיר יצא כסינגל, בפברואר 1965, לפני הוצאת האלבום Beatles VI, שיצא והופץ ברחבי צפון אמריקה. השיר זכה להצלחה רבה, והוא הסינגל השביעי של הביטלס שהגיע למקום הראשון במצעד הפזמונים השבועי של בילבורד הוט 100 בארצות הברית. השיר הגיע למקום הראשון גם במצעדי פזמונים בקנדה, בלגיה והולנד. הביטלס הקליטו את השיר "Eight Days a Week" באולפני EMI בלונדון באוקטובר 1964. השיר יצא מחדש ברחבי העולם בשנת 2000 באלבום האוסף 1 של הביטלס. הוא גם סיפק את השם לסרטו התיעודי של הבמאי רון הווארד מ-2016 על שנות הלהקה כמבצעים חיים, The Beatles: Eight Days a Week. את ההשראה לכתיבתו ואת הרעיון לנושא השיר, ייחס פול מקרטני לכמה גורמים. בריאיון לעיתון פלייבוי בשנת 1984, העניק פול את הקרדיט לנושא השיר, לרינגו סטאר, בהשראת מלפרופיזם (אנ') שהביע פעם, שהיווה גם את הרעיון לכתיבת השירים A Hard Day's Night ו-Tomorrow Never Knows. בהמשך, העניק פול את הקרדיט לכותרת השיר לנהג שהסיע אותו פעם לביתו של ג'ון לנון בווייברידג'. בספר שיצא במסגרת פרויקט האנתולוגיה של הביטלס, הוא מספר, "לרוב, נהגתי לנסוע לשם (לביתו של ג'ון) בעצמי, אך באותו יום הסיע אותי הנהג וכששאלתי לשלומו, הוא השיב לי, 'הו, עובדים קשה, שמונה ימים בשבוע'." השיר הוקלט ב-6 באוקטובר 1964, בתוך שני מפגשים, שביחד ארכו כמעט שבע שעות, עם הפסקה של רבע שעה באמצע. ג'ון לנון - שירה מובילה, גיטרה אקוסטית, מחיאות כפיים פול מקרטני - שירה מובילה, גיטרה בס, מחיאות כפיים ג'ורג' האריסון - קולות ליווי, גיטרה מובילה, מחיאות כפיים רינגו סטאר - תופים, מחיאות כפיים מידע על היצירה "Eight Days a Week" באתר מיוזיק בריינז מידע על הקומפוזיציה "Eight Days a Week" באתר AllMusic גרסאות נוספות ל"Eight Days a Week" באתר SecondHandSongs "אנשים אינם חיות": ההופעה של הביטלס שיצרה מהפכה פוליטית, באתר וואלה, 16 במאי 2017
קוסקינונודון

קוסקינונודון (שם מדעי: Koskinonodon; לעיתים מכונה גם אנסכיסמה - Anaschisma) הוא סוג נכחד של דו-חיים מסדרת הטמנוספונדילים, אשר חי בטריאס העליון לפני 208–227 מיליון שנה. המאובנים שלו התגלו בתצורת צ'ינלה באריזונה, ובעוד תצורות באזור של דרום-מערב ארצות הברית. הוא סווג לראשונה ב-1929 ואז נקרא בשם Buettneria. עם זאת ב-2007 שם זה הועבר לסוג של חרגול מיערות קונגו, תוך נתינת השם הנוכחי במקום. חוקר בשם לוקאס עתר לארגון ICZN על החלפת השם וציין את האזכור הרחב של הדו-חיים כדי להחזיר את השם, ואולם העתירה נדחתה. הקוסקינונודון היה דו-חי גדול באורך שלושה מטרים, אשר דמה למטופוזאורוס האירופאי. הייתה לו גולגולת ארוכה ורחבה באורך 65 ס"מ עם פתחי עיניים רחבים שבלטו קדימה, לסתת שנטו כלפי מעלה ובתוכם מעל 100 שיניים בכל צד לסת. דבר זה עזר מאוד ליצור ללכוד טרף קטן, לו ארב מתחת למים. השיניים גם היו מעוקלות מעט ובנוסף היו שיניים מעט גדולות יותר על החך להם חריצים עמוקים, אשר עזרו ללכידת הטרף. הגפיים היו קצרות מאוד, אך הזנב היה עבה ושרירי וסיפק כוח להאיץ. היצור חי בביצות הקדומות של ארצות הברית וחיפש במים טרף של דו-חיים אחרים, דגים או חסרי חוליות ואפילו פיטוזאורים קטנים. מבנה הלסתות עזר לו לחטוף טרף והוא גם ידע לשחות מתחת למים למשך זמן רב. ככל הנראה הוא נכחד בהכחדת הטריאס, אשר גרמה לייבוש ביצות מסיבי, שינויי אקלים, החמצת אוקיינוסים ועוד. מדיה וקבצים בנושא קוסקינונודון בוויקישיתוף קוסקינונודון, באתר GBIF (באנגלית)
קטנוצ'סמה

קטנוצ'סמה (שם מדעי: Ctenochasma; פירוש השם: "לסת מסרק") הוא סוג של פטרוזאור ממשפחת הקטנוצ'סמטיים, שבקבוצת הפטרודקטיליים, אשר חי לפני 145–150 מיליון שנה בסוף היורה. הוא הוגדר ב-1852 בידי החוקר הגרמני כריסטיאן אריך הרמן פון מייר ממאובנים שנמצאו בבוואריה, גרמניה באזור בו התגלה העוף הראשון - הארכאופטריקס. מאובנים נוספים התגלו בצרפת. הקטנוצ'סמה היה פטרוזאור קטן מאוד, עם מוטת כנפיים באורך 45 סנטימטרים אצל המינים הגדולים ו-25 סנטימטרים אצל הקטנים ביותר, דומה מאוד לפטרודקטילוס. הלסת שלו הייתה מוארכת ומלאה בשיניים חלולות, דקות ומעוקלות מאוד. חלק מהפרטים היו בעלי מעל ל-400 שיניים בלסת. מבנה זה אולי עזר ללכידת טרף קטן, בדומה לזיפי הפלמינגו ולווייתני המזיפות. בכך הוא דמה לקרוב משפחתו מהקרטיקון - פטרודאוסטרו, אך בניגוד לקרובו הלסתות היו ישרות מאוד והוא לא היה יכול לשאוב את המים במעלה הגרון וכנראה השתמש בלסת בדומה למקור הכפן. השיניים היו מצויות רק בחלק הקדמי של שתי הלסתות. מהמבנה של העיניים שכללו טבעות גדולות ייתכן מאוד שהוא היה פעיל בלילה. הדבר יכול להיות כהימנעות מתחרות עם פטרוזאורים חזקים ממנו. למרות גודלו הקטן הוא כנראה דאה בדומה לעופות גדולים על זרמי, זאת בשל מבנה הכנפיים הארוכות באופן יחסי יותר משאר הפטרוזאורים. מדיה וקבצים בנושא קטנוצ'סמה בוויקישיתוף קטנוצ'סמה, באתר האנציקלופדיה של החיים (באנגלית) קטנוצ'סמה, באתר GBIF (באנגלית)
Alive (שיר של וינסנט בואנו)

"Alive" הוא שיר של הזמר הפיליפיני יליד אוסטריה וינסנט בואנו. הוא נבחר לייצג את אוסטריה בתחרות האירוויזיון 2020 ב-12 בדצמבר 2019. סרטון השיר "Alive" באתר יוטיוב מידע על השיר "Alive" באתר ספוטיפיי האלבום Alive באתר ספוטיפיי "Austria picks Vincent Bueno for Rotterdam 2020 - Eurovision Song Contest". eurovision.tv. 12 בדצמבר 2019. נבדק ב-12 בדצמבר 2019. {{cite web}}: (עזרה) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
טורניאריה

טורניאריה (שם מדעי: Tornieria) הוא סוג של דינוזאור ענקי ממשפחת הדיפלודוקיים אשר חי ביורה העליון במזרח אפריקה. הוא כלל מין יחיד - Tornieria africana, אשר תואר בידי החוקר ריצ'רד שטרנפלד ב-1911. דינוזאור זה קרוי על שם החוקר הגרמני גוסטב טורניאר (אנ'). לאורך השנים הועבר מין זה לסוגים שונים. הטורניאריה היה דינוזאור גדול ממשפחת הדיפלודוקיים, בה נכללו הדיפלודוקוס, האפטוזאורוס והבארוזאורוס. עצם הירך הענקית שלו הגיע לאורך 138 סנטימטרים ואורכו הכולל הגיע ל-26 מטרים ומשקלו ל-23 טונות. הוא היה בעל צוואר וזנב ארוכים, אך בניגוד לקרוביו היה בעל רגליים קצרות באופן יחסי ובעל מבנה חוליות זנב שונות מעט. הוא קרוב בעיקר אל הדינהרוזאורוס האירופי. הממצאים הראשונים שלו הגיעו מתצורות טנדגורו (אנ') שבטנזניה שנחפרו ב-1907 בידי החוקר אברהרד פראס (אנ'). הממצאים כללו שלד ובו עצמות רבות, מעל 650, אשר ייתכן שהשתייכו רק לפרט אחד. עם זאת מרביתם הושמדו במהלך הפצצה אווירית באזור במלחמת העולם השנייה. מהדינוזאור נותרו רק 150 עצמות. העצמות ששרדו את ההפצצות נחשבו לממצאים מסוג גיגנטוזאורוס (Gigantosaurus) ובו של שלושה מינים שונים: G. africanus ,G. robustus ומין שלישי בשם G. dixeyi. ואולם המינים הועברו לסוג אורניתופסיס, אך הוא נחשב בטל וגם הגיגנטוזאורוס התבטל. השם שנתן שטרנפלד נחשב לשם זהה לבארוזאורוס, אליו הועבר המין G. africanus. מין שני הועבר לסוג ג'ננסיה והמין G. dixeyi, משויך כיום לסוג מלאוויזאורוס. עם זאת בשנת 2006 ממחקרים שנעשו על הבדלים העצמות בין הבארוזאורוס האמריקני לאפריקני, החוקר קריסטיאן רמס החליט להפריד את הטורניאריה לסוג עצמאי. מדיה וקבצים בנושא טורניאריה בוויקישיתוף טורניאריה, באתר האנציקלופדיה של החיים (באנגלית) טורניאריה, באתר GBIF (באנגלית)
Believer

האם התכוונתם ל... סרטים Believer (סרט אמריקאי, 2018) – סרט תיעודי אמריקאי שיצא ב-2018 Believer (סרט דרום קוריאני, 2018) (אנ') – סרט פשע דרום קוריאני שיצא ב-2018 שירים Believer (שיר של Imagine Dragons) – סינגל של Imagine Dragons Believer (שיר של מייג'ור לייזר ושואוטק) (אנ') – סינגל של מייג'ור לייזר ושואוטק Believer (שיר של גולדפראפ) (אנ') – סינגל של גולדפראפ Believer (שיר של פרימייסונס) (אנ') – סינגל של פרימייסונס (אנ') עם וינטר גורדון
יאקוב קולאס

יאקוּב קוֹלאס (ברוסית: Якуб Колас; ‏ 3 בנובמבר 1882 – 13 באוגוסט 1956) היה משורר סובייטי, ממייסדי הספרות הבלארוסית. קונסטנטין מיצקביץ' (שמו המקורי של יאקוב קולאס) נולד בכפר בקרבת מינסק למשפחת יערן. בשנת 1902 הוא סיים בית ספר למורים והחל עבודתו כמורה באזור פינסק. בשנת 1906 הוא פרסם את שירו הראשון. במהלך חייו הוא פרסם יצירות תחת שמות עט שונות, אך "יאקוב קולאס" היה המפורסם והנפוץ. הוא ידוע תחת שם עת זה. בעקבות ארגון כנס מורים בלתי חוקי הוא נשפט למספר שנות מעצר שעבר בטירת פישצ'לאוסקי במינסק. בנשים 1912–1914 המשיך להיות מורה בפינסק. במהלך מלחמת העולם הראשונה הוא גויס לצבא והשתתף בקרבות. לאחר סיום המלחמה ומלחמת האזרחים ברוסיה המשפחה התיישבה במינסק. בהיותו במינסק יאקוב קולאס עסק בכתיבת שירים ומילונאות. במהלך שנות ה-20 של המאה ה-20 הוא פרסם מספר ספרי שירה. במהלך מלחמת העולם השנייה יאקוב קולאס פרסם שירים על אירועי המלחמה. במהלך שנים 1921–1954 יאקוב קולאס פרסם סדרה של שלושה ספרים על חיי העם הבלארוסי בתחילת המאה ה-20. הוא היה בין עורכים של מילון רוסי-בלארוסי שפורסם בשנת 1953. יאקוב קולאס נפטר בשנת 1956 לאחר מחלה. על בסיס ספריו צולמו מספר סרטים. במינסק פועל מוזיאון המוקדש לחייו ויצירותיו. מדיה וקבצים בנושא יאקוב קולאס בוויקישיתוף אתר המוקדש לחייו יאקוב קולאס, באתר "Find a Grave" (באנגלית) יאקוב קולאס, באתר Discogs (באנגלית)